ཝང་ཅན་ཅོན་གྱིས་བསྟན་དོན།དེ་རིང་གི་ཚོགས་འདུ་ནི་གཟེངས་བསྟོད་ཚོགས་འདུ་ཡིན་ལ།དེ་བས་ཀྱང་དབུལ་ཐར་མཁྲེགས་གཏོར་བྱ་བར་ཡང་བསྐྱར་སྐུལ་མ་གཏོང་བའི་ཚོགས་འདུ་ཡིན།དབུལ་ཐར་མཁྲེགས་གཏོར་ནི་བརྒྱ་ལོ་གཉིས་ཀྱི་དམིགས་འབེན་དང་པོ་དང་།ཁྱོན་ཡོངས་བཞིའི་འཐབ་ཇུས་བཀོད་སྒྲིག་གི་བཀོད་སྒྲིག་གཙོ་བོ།ངེས་པར་དུ་རྒྱལ་ཁ་ལེན་དགོས་པའི་མཁྲེགས་གཏོར་བྱ་བ་ཡིན་པས།བསམ་བློའི་ངོས་ཟིན་ཐད་ཀྱི་བྱ་བ་བཟང་བོར་བསྒྲུབ་པ་དང་།འདུ་ཤེས་བཞི་སྔར་ལས་ཇེ་བརྟན་དུ་གཏོང་བ།དབུལ་ཐར་མཁྲེགས་གཏོར་བྱ་བའི་རྒྱལ་ཁ་ལེན་པ་དང་དབུལ་ཕོངས་མང་ཚོགས་མྱུར་དུ་དབུལ་ཐར་བྱེད་རྒྱུ་དེ།སྲོག་ཤིང་ལ་དཔེ་ལྟ་དང་རྗེས་སྙེགསྲུང་སྐྱོབ་བྱེད་པའི་ཆབ་སྲིད་ཀྱི་ཉམས་ལེན་དུ་བྱེད་པ་དང་།དབུལ་ཕོངས་མང་ཚོགས་ལ་ཁས་བླངས་པའི་དམ་བཅའ་ལག་བསྟར་བྱེད་པར་བརྩིས་ནས།ཉམས་ཞན་དུས་རིམ་ལ་སྔར་ལས་དོ་སྣང་བྱེད་པ་དང་།དཀའ་གནད་སེལ་བ་དང་མཉམ་ཤུགས་གྲུབ་པར་སྔར་ལས་མཐོང་ཆེན་བྱེད་པ།སྤྱི་ཁོག་ནས་སྤེལ་བར་སྔར་ལས་དོ་སྣང་བྱས་ཏེ།བསམ་བློའི་གོ་རྟོགས་མཐོར་འདེགས་བྱེད་པར་བརྟེན་ནས་དབུལ་ཐར་མཁྲེགས་གཏོར་ཐད་ཀྱི་འགན་འཁྲི་ཇེ་དྲག་ཏུ་གཏོང་དགོས།ང་ཚོས་སེམས་ཁྲལ་བྱེད་མི་དགོས་པ་གཉིས་དང་འགན་སྲུང་གསུམ་གྱི་དམིགས་འབེན་ལ་དམིགས་ནས།མུ་མཐུད་དུ་གནད་ཕིགས་དྲུག་དང་སྐོར་གཅིག་བརྒྱད།ཆེད་དོན་བཅུ་ཡི་སྟེང་ཤུགས་འདོན་པ་དང་།གནད་ཕིགས་དམིགས་འབེན་དམ་འཛིན་ལྷོད་མེད་བྱེད་པ།ཁ་གཏད་རང་བཞིན་ལྡན་པའི་རོགས་སྐྱོར་བྱེད་ཐབས་སྤྱད་དེ།གནད་ཕིགས་རོགས་སྐྱོར་བྱེད་ཐབས་དེ་སྡེ་བ་དང་ཁྱིམ་ཚང་།མིའི་སྟེང་དུ་དངོས་འབེབས་བྱེད་དགོས།ཧ་ཅང་དབུལ་ཕོངས་ཡིན་པའི་ས་ཁུལ་གྱི་དབུལ་ཐར་མཁྲེགས་གཏོར་བྱ་བ་བཟང་བོར་བསྒྲུབ་པ་དང་།ཁྱོན་ཡོངས་ཀྱི་འབྱོར་འབྲིང་འགྲུབ་པར་བྱེད་ན།མི་གཅིག་ཀྱང་ཆད་ལུས་མི་བྱེད་པར་མཉམ་དུ་འབྱོར་འབྲིང་དུ་སྐྱོད་པར་ཁག་ཐེག་བྱེད་པའི་མཐོ་ཚད་དུ་འགྲེང་ནས།གསར་དུ་ཁ་བསྣན་པའི་དབུལ་ཐར་མཁྲེགས་གཏོར་མ་དངུལ་གཙོ་བོར་ཧ་ཅང་དབུལ་ཕོངས་ཡིན་པའི་ས་ཁུལ་དུ་བཀོལ་བ་དང་།གསར་དུ་ཁ་སྣོན་བྱས་པའི་དབུལ་ཐར་མཁྲེགས་གཏོར་ལས་གཞི་དེ་གཙོ་བོར་ཧ་ཅང་དབུལ་ཕོངས་ཡིན་པའི་ས་ཁུལ་དུ་བཀོད་སྒྲིག་བྱེད་པ།གསར་དུ་ཁ་སྣོན་བྱས་པའི་དབུལ་ཐར་མཁྲེགས་གཏོར་བྱེད་ཐབས་དེ་གཙོ་བོར་ཧ་ཅང་དབུལ་ཕོངས་ཡིན་པའི་ས་ཁུལ་དུ་བཀོལ་སྤྱོད་བྱེད་པའི་རེ་བ་ལྟར།སེམས་ཤུགས་གཅིག་སྒྲིལ་གྱིས་གཡུལ་ས་གཅིག་ནས་དབུལ་ཐར་མཁྲེགས་གཏོར་དང་སྐྱེ་ཁམས་སྲུང་སྐྱོབ་གཉིས་ཀའི་ཐད་ནས་རྒྱལ་ཁ་ལེན་ཐུབ་པར་བྱེད་དགོས།དབུལ་ཐར་མཁྲེགས་གཏོར་གྱི་དཔྱད་ཞིབ་དང་དཔྱད་འཇོགལྟ་ཞིབ་ཚད་ལེན་ཐད་ནས་རྙེད་པའི་གནད་དོན་ལ་ཁ་གཏད་དེ།རྒྱུན་མཐུད་ངང་གནད་དོན་དག་ཐེར་ལེགས་བཅོས་བྱེད་པ་དམ་འཛིན་བྱས་ནས།དག་ཐེར་ལེགས་བཅོས་བྱས་ཟིན་པའི་གནད་དོན་ཕྱིར་མི་འབྱུང་བ་དང་།གྲུབ་འབྲས་སྲ་བརྟན་དུ་གཏོང་བར་ཁག་ཐེག་བྱེད་དགོས།དག་ཐེར་ལེགས་བཅོས་ནི་སྲིད་སྐྱོང་བྱས་རྗེས་ཡིན་ལ།སྲ་བརྟན་དུ་གཏོང་རྒྱུ་དེ་ཡང་སྲིད་སྐྱོང་བྱས་རྗེས་ཡིན་པས།ང་ཚོས་དག་ཐེར་ལེགས་བཅོས་དང་སྲ་བརྟན་དུ་གཏོང་བའི་ཞོར་དུ།ཡུན་ཕན་རྐྱེན་སྲོལ་འཛུགས་དགོས།རྒྱུ་སྤུས་མཐོ་བའི་དབུལ་ཐར་མཁྲེགས་གཏོར་བྱ་བ་བཟང་བོར་བསྒྲུབ་པ་དང་།རྒྱུ་སྤུས་མཐོ་བའི་སྒོ་ནས་དབུལ་ཐར་བྱེད་པ་དང་རྒྱུ་སྤུས་མཐོ་བའི་སྒོ་ནས་འཕེལ་རྒྱས་སུ་གཏོང་བ་གཉིས་ཟུང་འབྲེལ་བྱས་ནས།དབུལ་ཐར་མཁྲེགས་གཏོར་དེ་གྲངས་ཚད་ཅན་ནས་རྒྱུ་སྤུས་ཅན་དུ་བསྒྱུར་བར་སྐུལ་འདེད་གཏོང་དགོས།ཕྱོགས་གཅིག་ནསལོར་སླེབས་དུས་ད་ལྟའི་ཚད་གཞི་འོག་གི་རོང་འབྲོག་ཁུལ་གྱི་དབུལ་ཕོངས་མི་གྲངས་ཡོངས་རྫོགས་དབུལ་ཐར་བྱེད་པ་དང་།དབུལ་ཕོངས་རྫོང་གིས་དབུལ་ཕོངས་ཀྱི་ཞྭ་མོ་ཕུད་དེ།ཁུལ་ཁོངས་རང་བཞིན་གྱི་སྤྱི་ཁོག་གི་དབུལ་ཕོངས་ཐག་གཅོད་པར་ཁག་ཐེག་བྱེད་དགོས།ཕྱོགས་གཅིག་ནས་དབུལ་ཐར་མཁྲེགས་གཏོར་དེ་ཞིང་སྡེ་དར་སྤེལ་འཐབ་ཇུས་དང་སྡེ་བའི་ཐུན་མོང་དཔལ་འབྱོར་དར་སྤེལ་དུ་གཏོང་བའི་བཟོ་སྐྲུན་ལ་ཟུང་འབྲེལ་བྱེད་པ་དང་།ཁེ་སྤོགས་ཁོ་ན་མི་སྙེག་པ་དང་དུས་ཚོད་འགོར་འགྱངས་སུ་མི་གཏོང་བར་དབུལ་ཐར་མཁྲེགས་གཏོར་གྱི་གྲུབ་འབྲས་ཐད་ནས་ལོ་རྒྱུས་དང་ལག་ལེན་གྱི་ཞིབ་བཤེར་ཐེག་ཐུབ་པར་ཁག་ཐེག་བྱེད་དགོས།དབུལ་ཐར་མཁྲེགས་གཏོར་བྱ་བ་བཟང་བོར་བསྒྲུབ་ན།ཏང་ཀྲུང་དབྱང་གིས་གནང་བའི་མཚོ་སྔོན་ལ་ཁ་གཏད་རོགས་སྐྱོར་བྱེད་པ་དང་ཤར་ནུབ་རྒྱུད་ཀྱི་དབུལ་སྐྱོར་མཉམ་ལས་བྱ་བའི་བཀོད་སྒྲིག་ལག་བསྟར་ནན་མོ་བྱེད་པ་དང་།རང་སྟོབས་རང་འཕེལ་ལ་དོ་སྣང་བྱེད་པའི་རྨང་གཞིའི་སྟེང་།མུ་མཐུད་དུ་ཤེས་ལྡན་མ་སྣའི་རྒྱབ་སྐྱོར་དང་ཚོང་རའི་སྦྲེལ་མཐུད།ངལ་རྩོལ་མཉམ་ལས།མ་དངུལ་གྱི་རྒྱབ་སྐྱོར་བཅས་གཙོ་གནད་དུ་བྱེད་པ་དང་།རྩིས་ཐོ་ལམ་ལུགས་འཛུགས་པ།འགན་འཁྲི་ལག་བསྟར་བྱེད་པར་ཤུགས་བསྣན་ནས།དབུལ་ཐར་མཁྲེགས་གཏོར་གྱི་གྲུབ་འབྲས་དངོས་ལ་བརྟེན་ནས་མཚོ་སྔོན་ལ་ཁ་གཏད་རོགས་སྐྱོར་བྱས་པ་དང་ཤར་ནུབ་རྒྱུད་ཀྱི་དབུལ་སྐྱོར་མཉམ་ལས་སྤེལ་བའི་ཞིང་ཆེན་དང་གྲོང་ཁྱེར།པུའུ་དང་ཨུ་ཡོན་ལྷན་ཁང་།ཀྲུང་དབྱང་གི་ཁེ་ལས་བཅས་ཀྱིས་རྒྱབ་སྐྱོར་ཤུགས་ཆེན་བྱས་པར་དྲིན་ལན་འཇལ་དགོས་ཟེར།